શ્રીનગર: જમ્મુ-કાશ્મીરમાં ઉરી કેમ્પ પર ગત વર્ષે થયેલા આતંકવાદી હુમલા બાદ પીઓકેમાં આર્મીએ કરેલી સર્જિકલ સ્ટ્રાઈકની પહેલી તસવીર સામે આવી છે. 18 સપ્ટેમ્બર 2016એ ઉરી સેન્ય કેમ્પ પર થયેલા આતંકવાદી હુમલાના 11 દિવસ બાદ થયેલી આ સર્જિકલ સ્ટ્રાઈકમાં સેના અને પેરા ફોર્સિઝના જવાનોએ પાક અધિકૃત કાશ્મીરના ટેરર લોન્ચિંગ પેડ્સ પર હુમલો કર્યો હતો. આ હુમલામાં ઘણા આતંકવાદી અડ્ડાઓને નષ્ટ કરી દેવાયા હતા અને ઓપરેશનમાં સામેલ બધા જવાનો સુરક્ષિત ભારતીય વિસ્તારમાં પાછા આવી ગયા હતા.